Die Acorn Agri and Food Aandele Administrasie Kantoor is behulpsaam om gewillige
Kopers & Verkopers te identifiseer. Die onderstaande Kopers & Verkopers het die
Administrasie Kantoor versoek om die aantal, en die prys waarteen hul,
wil koop of verkoop, bekend te maak.
Vir meer inligting en bystand, kontak asseblief Amanda Potgieter,
Tanya Pretorius of Annmarie Steyn by telefoon nommer 028 214 3800
Hieronder is die onlangse transaksies aangegaan tussen Kopers & Verkopers
met behulp van die Aandele Administrasie Kantoor.
Die volume en prys van transaksies wat nie met behulp van die
Aandele Administrasie Kantoor aangegaan is nie, behoort in ag geneem te word.
Dit kan verkry word op die Onlangse onderlinge Transaksie bladsy. Cameron kán! | Rapport
As jy goud by die Japannees Kosuke Kitajima wil afneem, moet jy goed wees. En die 24-jarige borsslagswemmer Cameron van der Burgh is. Só glo Ryk Neethling, ’n voormalige Suid-Afrikaanse Olimpiese gouemedalje-wenner en Cameron se agent. Trouens, Ryk glo ’n Olimpiese dubbel is nie buite Cameron se bereik nie.Dit gaan weliswaar ’n grootse poging verg om die Amerikaners (al ooit gehoor van Michael Phelps en Ryan Lochte?) en die Japannees van goud en silwer te weerhou. Die 29-jarige Kosuke het by die afgelope twee Olimpiese Speles die goud gewen in sowel die 200 m- as die 100 m-borsslag. Maar aan die begin van Junie het Cameron teruggekap by die Mare Nostrum-byeenkoms in Barcelona en ’n unieke uitdaging gerig aan die Japannees deur die 100 m-borsslag in ’n tyd van 59.73 sek. te wen, die vierde beste tyd vanjaar.“Dit was ’n tonikum vir my selfvertroue. Die tye is belangriker vir my as die sege. Dit onderstreep dat my voorbereiding werk,” het hy uit Pescara in Italië laat weet, waar die Olimpiese span vir die Spele oefen. Die span was tot 8 Julie daar. Hulle behoort vandag na Londen te vertrek.Hoe voel jy oor jou voorbereiding vir die Spele? Ek het vanjaar harder gewerk as ooit tevore. Ek sien vordering in my tye. Ek is nie die gunsteling by die Spele nie, meer die buiteperd. En ek verkies dit so.Wie gaan jou ondersteun? My ouers, David en Beverley. En jou meisie? [Cameron, ’n student in B.Comm-regte aan die Universiteit van Pretoria, het die afgelope drie jaar ’n vaste meisie, Jana.] Ons bestee soveel tyd moontlik saam. Ek reis baie, so verhoudings kan moeilik wees. Maar vertroue is die geheim…Waar gaan julle bly in Londen en wat eet julle? In die Olimpiese dorp. Daar is food courts orals met enigiets van soesji tot kerries, selfs McDonald’s. Dis alles gratis, so jy moet jou gewig dophou. Gelukkig gaan ons eers na ’n oefenkamp in Parys voordat ons Londen toe vertrek.Hoe lyk ’n dag tydens die Spele? Ons doen ons opwarmings¬oefeninge elke oggend van nege-uur tot elfuur. Daarna eet ons, kry ’n massering en pas ’n vinnige slapie in. Dan is dit weer terug swembad toe vir ’n opwarming¬sessie om vieruur en snel-oefensessies van ses tot agt.Wat was jou beste Olimpiese oomblik? Toe ek in 2008 die eindstryd gehaal het. As toeskouer was dit ongetwyfeld die vertoning van Michael Phelps. Hy het agt goues gewen. Dit sien jy net een keer in ’n leeftyd!En as jy nie na swem kyk nie? Ek’s mal oor sokker en ’n gróót Arsenal-ondersteuner.Wat beskou jy as die faktor X van sukses? Tydsberekening. Vanjaar was my tye baie vinniger as verlede jaar en liggaamlik is ek op ’n hoogtepunt. Maar dis baie moeilik om op die regte oomblik jou plato te bereik. Dis die taaiste van alles. Verongeluk dit en jy smyt ’n hele jaar se oefenprogram by die venster uit. Die regte peil op die gepaste oomblik asook my geestelike voorbereiding is die belangrikste faktore. 5 DINGE WAT JY NIE VAN CAMERON GEWEET HET NIEELF Aantal wêreldrekords wat hy al verbeter het.BRANDERPLANKRY Cameron se sport wat hy deesdae beoefen afgesien van swem (met Jeffreysbaai as gunsteling-uithangplek).HENNING GERICKE Die sportsielkundige met wie Cameron praat om sy emosies te beheer voor ’n groot byeenkoms.SLAPELOOSHEID Iets waarmee Cameron soms sukkel voor ’n groot byeenkoms.BRONS Sy grootste prestasie naas die wêreldrekords. Hy het brons verower in die 100 m-borsslag by die Wêreldbyeenkoms verlede jaar.
Seun moet vír hom besluit